2013.gada 3.decembrī Noteikumi Nr. 1377

Rīgā (prot. Nr. 64 8.§)

**Grozījumi Ministru kabineta 2012.gada 13.marta noteikumos Nr.179 "Noteikumi par darbības programmas "Cilvēkresursi un nodarbinātība" papildinājuma 1.3.1.1.6.apakšaktivitāti "Atbalsts darba vietu radīšanai""**

Izdoti saskaņā ar Eiropas Savienības struktūrfondu un Kohēzijas fonda vadības likuma

 18.panta 10.punktu

Izdarīt Ministru kabineta 2012.gada 13.marta noteikumos Nr.179 "Noteikumi par darbības programmas "Cilvēkresursi un nodarbinātība" papildinājuma 1.3.1.1.6.apakšaktivitāti "Atbalsts darba vietu radīšanai"" (Latvijas Vēstnesis, 2012, 52., 147.nr.; 2013, 57.nr.) šādus grozījumus:

1. Izteikt 5.punktu šādā redakcijā:

"5. Aktivitātes ietvaros sasniedzamais uzraudzības rādītājs – līdz 2013.gada beigām izveidotas 863 jaunas darba vietas, no tām 294, izmantojot šo noteikumu [9.punktā](http://likumi.lv/doc.php?id=246032#p9) minēto virssaistību finansējumu."

 2. Aizstāt 7.punktā vārdus "valsts aģentūra "Latvijas Investīciju un attīstības aģentūra"" ar vārdiem "Latvijas Investīciju un attīstības aģentūra".

3. Izteikt 9.punktu šādā redakcijā:

"9. Aktivitāti finansē no Eiropas Sociālā fonda līdzekļiem. Aktivitātes ietvaros pieejamais Eiropas Sociālā fonda finansējums ir 3 000 000 latu un privātais līdzfinansējums ir 3 000 000 latu. Aktivitātei pieejamais saistību apjoms, kas pārsniedz šo Eiropas Sociālā fonda finansējumu (turpmāk – virssaistību finansējums), ir 1 544 126 lati. Finansējuma saņēmējs nodrošina savu līdzfinansējumu proporcionāli projekta īstenošanai paredzētajam virssaistību finansējumam, ņemot vērā šo noteikumu [25.punktā](http://likumi.lv/doc.php?id=246032#p25) minētos nosacījumus."

 4. Aizstāt 33.1.apakšpunktā vārdu "laikrakstā" ar vārdiem "oficiālajā izdevumā".

5. Aizstāt 51.1.apakšpunktā vārdus "valsts aģentūras "Latvijas Investīciju un attīstības aģentūra"" ar vārdiem "Latvijas Investīciju un attīstības aģentūras".

Ministru prezidents Valdis Dombrovskis

Ekonomikas ministrs,

vides aizsardzības un

reģionālās attīstības ministra

pienākumu izpildītājs Daniels Pavļuts